Covid-19-statistieke: Eerste sterfte in Mpumalanga aangemeldDr. Zweli Mkhize, minister van gesondheid. (Foto: GCIS) Die aantal bevestigde gevalle van die nuwe koronavirus in Suid-Afrika nader die 50 000-kerf met die eerste Covid-19-sterfgeval in Mpumalanga nou aangemeld. Dr. Zweli Mkhize, minister van gesondheid, het Sondagaand in ’n verklaring gesê altesaam 48 285 bevestigde gevalle van Covid-19 is in dié stadium in die land aangemeld. Dít dui op ’n toename van 2 312 nuwe gevalle binne 24 uur. Volgens Mkhize het Mpumalanga gedurende dié tyd sy eerste sterfte weens Covid-19 aangemeld. Die land se dodetal staan nou op 998. Meer as die helfte van die land se Covid-19-pasiënte (24 364) het egter reeds van die virus herstel, het Mkhize gesê. Volgens die minister is nog 28 395 toetse intussen uitgevoer. Altesaam 920 064 is nou reeds gedoen waarvan 52% (474 987) in die openbare sektor uitgevoer is. Verspreiding van Covid-19-sterftes volgens ouderdomsgroep: Sterftes volgens geslag: Sterfte- en herstelsyfers volgens provinsie: Wil jy op hoogte bly van alle nuus oor Covid-19 op Maroela Media? Klik hier om in te teken op ŉ daaglikse nuusbrief.